**A 148. sorszámú Gyógypedagógiai segítő munkatárs megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 140 01

1.2. Szakképesítés megnevezése: Gyógypedagógiai segítő munkatárs

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 900–1340

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: nem szükséges

2.5. Pályaalkalmassági követelmények: nem szükséges

2.6 Elméleti képzési idő aránya: 60 %

2.7. Gyakorlati képzési idő aránya: 40 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama:

Szakgimnázium esetében: 5 évfolyamos képzés esetén a 10. évfolyamot követően 140 óra, a 11. évfolyamot követően 140 óra; 2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|  | A | B | C |
|  |  |  |  |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3410 | Oktatási tevékenység | Gyógypedagógiai segítő munkatárs |

3.2. A szakképesítés munkaterületének rövid leírása:

A Gyógypedagógiai segítő munkatárs részt vesz a közvetlen gyógypedagógiai munka előkészítésében. Közreműködik a tanórai, a tanórán kívüli és intézményen kívüli foglalkozások előkészítésében és lebonyolításában. Közreműködik a sajátos nevelési igényű, fogyatékos személyek körében végzett általános jellegű nevelési, oktatási feladatokban. A gyógypedagógus, konduktor útmutatásai alapján ellátja az egyes sajátos nevelési igény–specifikus, fogyatékosság–specifikus, gyógypedagógiai asszisztensi feladatokat. Felügyeli, kíséri tanulókat vagy csoportokat. Gondozási feladatokat végez, tevékenyen részt vesz a higiénés szokásrendszer kialakításában, valamint a közösen végezhető munkatevékenységekben. Közreműködik a gyermekek, tanulók szabadidős tevékenységének előkészítésében, szervezésében, segít a lebonyolításban. Betartja a titoktartási kötelezettséget. Munkáját a sajátos nevelési igényű, fogyatékos személyekkel, családtagjaikkal, és más szakemberekkel történő kölcsönös tisztelet, tolerancia és hatékony kommunikáció határozza meg.

A szakképesítéssel rendelkező képes:

– olvasott, írott köznyelvi és szakmai szöveget megérteni

– köznyelvi és szakmai szöveget írni

– információk gyűjtésére

– empátiára, toleranciára

– adekvát kommunikációra

– konfliktusmegoldásra

– a szabadidős tevékenységek önálló szervezésére

– gondozási, önkiszolgálási feladatok irányítására

– munkatevékenységek szervezésére, megvalósítására

 ***–*** hatékony munkára a gyógypedagógussal együttműködve

– nevelési módszerek megválasztására, alkalmazására

– a szabadidős tevékenységek önálló szervezésére

– foglalkozások eszközeinek előkészítésére

– gondozási, önkiszolgálási feladatok irányítására

– differenciált bánásmódra

– a különleges bánásmódot igénylő gyermek felismerésére

– a gyógypedagógus által kijelölt feladatok végrehajtására

– ügyeleti és kísérési feladatok ellátására

– munkatevékenységek szervezésére, megvalósítására

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** |
| 3.3.2. | **azonosító száma** |  **megnevezése** | **a kapcsolódás módja** |
| 3.4.3. | 54 140 02 | Pedagógiai és családsegítő munkatárs | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés** **szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 11464–16 | Pedagógiai, pszichológiai feladatok |
| 4.4. | 11465–12 | Általános gyógypedagógiai feladatok |
| 4.5. | 11466–12 | Speciális gyógypedagógiai feladatok |
| 4.6. | 11498–12 | Foglalkoztatás I (érettségire épülő képzések esetén) |
| 4.7. | 11499–12 | Foglalkoztatás II. |
| 4.8. | 11500–12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

A szakképzésről szóló 2011. évi CLXXXVII. törvény 2.§, 7.§, 9–10.§ és a 315/2013. (VIII. 28.) Korm. rendeletet rendelkezései alapján.

5.1. A komplex szakmai vizsgára bocsátás feltételei:

Az iskolarendszeren kívüli szakképzés esetén a komplex szakmai vizsgán való részvétel feltételei:

1. Az 5.2. alpontban előírt valamennyi modulból, modulzáró vizsga eredményességét igazoló dokumentum.

2. 40 órás szakmai gyakorlat megvalósulásáról szóló igazolás. A szakmai gyakorlat helyszínét a résztvevő saját maga választhatja meg. A szakmai gyakorlat letölthető gyógypedagógiai intézményben, bölcsődében, óvodában, iskolában, gyermekotthonokban, felnőtt fogyatékosokat gondozó intézményekben, nyári táborokban, erdei iskolákban, napközis táborokban, integrált és szegregált nevelést, oktatást végző intézményekben.

3. Előzetesen elkészített esettanulmány leadása, legkésőbb az írás vizsgát megelőzően 30 nappal.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2.A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés** **szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11464–16 | Pedagógiai, pszichológiai feladatok | írásbeli  |
| 5.2.4. | 11465–12 | Általános gyógypedagógiai feladatok | írásbeli  |
| 5.2.5. | 11466–12 | Speciális gyógypedagógiai feladatok | írásbeli  |
| 5.2.6. | 11498–12 | Foglalkoztatás I (érettségire épülő képzések esetén) | írásbeli |
| 5.2.7. | 11499–12 | Foglalkoztatás II. | írásbeli  |
| 5.2.8. | 11500–12 | Munkahelyi egészség és biztonság | írásbeli  |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása minimum 51%–ra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Előzetesen elkészített esettanulmány ismertetése

A vizsgafeladat ismertetése: A megvalósított 40 órás szakmai gyakorlathoz kapcsolódó tanulmány bemutatása. A vizsgázó szakmai gyakorlatáról esettanulmányt készít, melyben összefoglalja szakmai és személyes tapasztalatait. Az elkészített esettanulmányt, 1 példányban a vizsgázó az írásbeli vizsga megkezdése előtt legkésőbb 30 nappal leadja a képző intézménynek/iskolának. A vizsgatevékenység megkezdése előtt a vizsgázó az általa elkészített esettanulmányt megkapja, és az esettanulmány ismertetése alatt használhatja.

Az esettanulmány tartalmi és formai követelményeit lásd. a 7. EGYEBEK fejezetben

A vizsgafeladat időtartama: 0 perc

A vizsgafeladat értékelési súlyaránya: 30 %

5.3.2. Központi írásbeli vizsgatevékenység

A vizsgafeladat megnevezése: Központi írásbeli vizsgatevékenység

A vizsgafeladat ismertetése: Központilag összeállított feladatlap szerinti írásbeli vizsga

A központilag összeállított írásbeli vizsga feladatai a gyógypedagógia fogalmait és legfontosabb összefüggéseit tartalmazzák. Az írásbeli feladatok a 11464–16 Pedagógiai, pszichológiai feladatok, az 11465–16 Általános gyógypedagógiai feladatok és a 11466–16 Speciális gyógypedagógiai feladatok modulok szakmai ismeretei alapján kerülnek összeállításra. A tételkészítő törekedjen arra, hogy a feladatmegoldások értékelése ne adjon lehetőséget szubjektivitásra, ezáltal biztosítsa a tárgyszerű minősítés feltételei. A tudás értékelésének a mennyiségi és minőségi kritériumai egyaránt jelenjenek meg a feladatokban. A feladatok legyenek alkalmasak az ismeret és megértésjellegű tudás mérésére, hívjon elő: tényeket, fogalmakat, összefüggéseket, szabályokat, közös jellemzők. A részfeladatok a “nevezze meg”, “definiálja”, “jellemezze”, “sorolja fel”, “állítsa sorrendbe”, “osztályozza”, “hasonlítsa össze”, “csoportosítsa”, “értelmezze”, “magyarázza meg”…stb. típusú instrukciókat tartalmazzák.

A vizsgafeladat időtartama: 90 perc

A vizsgafeladat értékelési súlyaránya: 30%

5.3.3. Szóbeli vizsgatevékenység

A vizsgafeladat megnevezése: Komplex szóbeli vizsgatevékenység

A vizsgafeladat ismertetése: A szóbeli vizsgatevékenység a vizsgakövetelmények alapján összeállított, a vizsgázó számára előre kiadott komplex szóbeli tételsor alapján történik. A vizsgázó a vizsga szóbeli vizsgatevékenysége során a szóbeli vizsgatevékenység megkezdését megelőzően a központilag meghatározott tételsorból, a vizsgázó által véletlenszerűen kiválasztott tétel alapján ad számot felkészültségéről. A szóbeli vizsga központilag összeállított kérdései a 4. Szakmai követelmények fejezetben megadott témakörök mindegyikét tartalmazzák

A vizsgafeladat időtartama: 25 perc (felkészülési idő 10 perc, válaszadási idő 15 perc)

A vizsgafeladat értékelési súlyaránya: 40 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |
| --- | --- |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
| 6.2. | Általános jellegű iskolai tanterem, szertárak, könyvtár, foglalkoztató, étkező, tornaterem, öltöző, mosdó, wc, közlekedő és ezek berendezései |
| 6.3. | Általános iskolai tantárgyak szemléltető eszközei, taneszközei |
| 6.4. | Egyéni fejlesztő eszközök |
| 6.5. | Alapvető sportszerek |
| 6.6. | Alapvető kézműves technikák eszközei |
| 6.7. | Alapvető oktatástechnikai eszközök |
| 6.8. | Alapvető elsősegélynyújtó felszerelés |
| 6.9. | Látásfogyatékosok speciális taneszközei |
| 6.10. | Mozgáskorlátozottak gyógyászati és rehabilitációs eszközei |
| 6.11. | Hallásfogyatékosok speciális taneszközei |
| 6.12. | Autisták speciális kommunikációs eszközei |
| 6.13. | Személyi gondozási ápolási eszközök |
| 6.14. | Egyszerű munkatevékenységekhez szükséges eszközök (kertészeti, konyhai, varrodai, mosodai)  |

**7. EGYEBEK**

7.1 A vizsgabizottsági tagot delegáló szakmai szervezet megnevezése, elérhetősége:

A szakmai vizsgabizottságban való részvételre kijelölt szakmai szervezet:

Magyar Gyógypedagógusok Egyesülete (MAGYE)

Magyar Óvodapedagógiai Egyesület (MOE)

Magyar Pedagógiai Társaság (MPT)

7.2. A 5.3.1. pontban leírt “Esettanulmány” formai és tartalmi követelményei

Az esettanulmány készítésének célja, hogy elolvasása után érthetővé váljanak a vizsgázó szakmai gyakorlatán szerzett konkrét megfigyelései, tapasztalatai. Jelenjenek meg benne a gyógypedagógiai segítő munkatárs jellemző tevékenységei, feladatai. A tanulmányban a vizsgázó mutasson be egy a szakmai gyakorlatán konkrétan elvégzett feladatot, tapasztalt eseményt, történést, konfliktust, programot, gondozási, fejlesztési feladatot.

Az esettanulmány leadási határideje: Az írásbeli vizsgát megelőzően, legkésőbb 30 nappal.

Terjedelme: 5 oldal